31.12.2008 Den Europæiske Unions Tidende L 352/23 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER RÅDET RÅDETS AFGØRELSE af 18. december 2008 om undertegnelse på Fællesskabets vegne og foreløbig anvendelse af aftalen mellem Det Europæiske Fællesskab og Det Schweiziske Forbund om ændring af bilag 11 til aftalen mellem Det Europæiske Fællesskab og Det Schweiziske Forbund om handel med landbrugsprodukter (2008/979/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133 og artikel 152, stk. 4, litra b), sammenholdt med artikel 300, stk. 2, første afsnit, under henvisning til forslag fra Kommissionen, og ud fra følgende betragtninger: (1) — Den 25. oktober 2004 bemyndigede Rådet Kommissi- onen til at indlede forhandlinger med Det Schweiziske Forbund om at ajourføre og tilpasse aftalen mellem Det Europæiske Fællesskab og Det Schweiziske Forbund om handel med landbrugsprodukter. (2) — Fællesskabet og Det Schweiziske Forbund har ført forhandlinger om en aftale om ændring af bilag 11 til nævnte aftale. (3) — Aftalen mellem Det Europæiske Fællesskab og Det Schweiziske Forbund om ændring af bilag 11 til aftalen mellem Det Europæiske Fællesskab og Det Schweiziske Forbund om handel med landbrugsprodukter bør under- tegnes og finde foreløbig anvendelse fra den 1. januar 2009, indtil de procedurer, der er nødvendige for dens formelle indgåelse, er tilendebragt — TRUFFET FØLGENDE AFGØRELSE: Artikel 1 Undertegnelsen af aftalen mellem Det Europæiske Fællesskab og Det Schweiziske Forbund om ændring af bilag 11 til aftalen mellem Det Europæiske Fællesskab og Det Schweiziske Forbund om handel med landbrugsprodukter og slutakten godkendes herved på Fællesskabets vegne med forbehold af indgåelse af nævnte aftale. Teksten til aftalen er knyttet til denne afgørelse. Artikel 2 Formanden for Rådet bemyndiges til at udpege den (de) person(er), der er beføjet til at undertegne aftalen og slutakten på Fællesskabets vegne med forbehold af dens indgåelse. Artikel 3 Aftalen finder foreløbig anvendelse fra den 1. januar 2009, indtil de procedurer, der er nødvendige for indgåelsen, er tilen- debragt, jf. bestemmelserne i aftalens artikel 2. Artikel 4 Denne afgørelse offentliggøres i Den Europæiske Unions Tidende. Udfærdiget i Bruxelles, den 18. december 2008. På Rådets vegne M. BARNIER Formand